Gru-foto's op onderwysdepartement se webwerf skok ná kuberaanval | Maroela Media
Gru-foto's op onderwysdepartement se webwerf skok ná kuberaanval
WAARSKUWING: Die inhoud van die berig kan sensitiewe lesers ontstel.
Die departement van onderwys het Woensdagaand sy amptelike webwerf buite werking gestel nadat grusame foto's van onthoofde lyke in 'n kuberaanval op dié webwerf versprei is.
Die departement het gesê die foto's het gepaardgegaan met 'n boodskap aan "die regering, die Amerikaners en die res van die wêreld".
Sommige van die gru-foto's was dié van kinders.
In 'n verklaring het die departement gesê die boodskap van die aanvallers op die webwerf was ysingwekkend.
"Aangeval deur Team System DZ. 'n Boodskap aan die regering, die Amerikaners en die res van die wêreld. Is dit die menslikheid waarop julle aanspraak maak, of is lewe bloot nie ter sake vir Moslems nie? Moenie dink dat dié aksies teen Moslems net verby sal gaan of dat ons sal vergeet wat julle aan die Arabiese en Moslem-mense wêreldwyd gedoen het nie. Ek is lief vir die Islamitiese Staat (Isis)."
Die departement het die kuberaanval ten sterkste veroordeel.
"Ons veroordeel die gru-foto's wat haat en geweld aanvuur. Ons het onmiddellike stappe gedoen om die beelde van die webwerf te verwyder en vas te stel hoe die webwerf aangeval is. Ons het ook reeds kontak gemaak met die Staatsinligting- en Tegnologieagentskap (Sita).
"Ons doen intussen 'n beroep op lede van die publiek om geduldig te wees aangesien die webwerf steeds af is hangende die ondersoek," het die verklaring gelui.
Geen nuwe inligting is in dié stadium bekend nie.
Departement van onderwys ISIS
Vuilste hoofstad in SA aangewys
Een vas ná skote klap tydens hoëspoed-jaagtog op N2
Oh my goodness, kan jy nou jouself in dink wat sal gebeur as een van die staat instansies of n skool gaan geteiken word deur n terreur aanval ? Ons sal maar moet spring om die Moslem kinders en hul geloof gelukkig te hou
Dit is bloot goedkoop propaganda, die skepper van die beeldmateriaal laai dit op 'n rekenaar en gebruik 'n "hacker" om netwerk te infiltreer en versprei die inligting. As enige gebruiker 'n sekere aksie op sy PC uitvoer maak die rekenaar die beelmateriaal oop. Daar is hy, lekker goedkoop ISIS propaganda….
Gister se hofuitspraak oor godsdiens in skole, 'n ander een oor gebeure 46 gelede… En gisteraand se storie op die Moslemkanaal oor die glo onderdrukking van mense in SA… Dis duidelik dat IS in ons land aan't woeker is en 'n magsbasis nastreef. Hoe voel ons skynbaar Moslem-vise-president, wat ook sy hoop stel op staatshoofskap, oor die jongste verwikkeling?
versprei die fotos van hulle eie dade. maar ons dien n magtige God. Hy is nie vol wreedheid, haat en wraak nie.
Díe aanval wys die ware hart van die mohammedaanse geloof. Om net na hul sogenaamde 'helige Ramadan' sulke aanvalle te loods wys dat die Mohammedane nie glo in vrede nie maar dat hul geloof slegs met vrees en die bloed van onskuldiges kan voortgaan. Siener het gesê ons gaan laaste die donkerte ingaan en eerste daaruit kom. Ek is van mening dat daardie visioen van hom handel oor die koms van "Islam" wêreldwyd, en hoe die mohammedaanse geloof deur die wêreld gebruik gaan word om Christene te probeer uitroei. Maar ons God sal ons hieruit ly.